1337.

Godina **1337** (MCCCXXXVII) bila je redovna godina koja počinje u srijedu (1. januar/siječnja po julijanskom kalendaru).

## Događaji
### Januar/Siječanj &ndash; Mart/Ožujak
* zima - Rođen je Stefan Uroš V.
* jesen-zima - Umro je kaločko-bački nadbiskup Jánki László. Kralj Karlo I. Robert je po svojim "kraljevskim ljudima okupirao gradove, varoši i zamke izpražnjene nadbiskupije", što će biti među žalbama ugarskih biskupa papi sljedeće godine, a za šta se kralj pravdao da je to učinio "na obranu granica kraljevstva Ungarije, da ne bi razkolnički kralj srbski pokušao te varoši osvojiti".
* 17. 3. - Engleski kralj je osnovao Vojvodstvo Cornwall za svog malog sina Edwarda - to je prva vojvodska titula u Engleskoj.

### April/Travanj &ndash; Jun/Lipanj
* 14. 4. - U skradinskom zatonu sklopljen mir između kneza Nelipića i bribirskih knezova - Nelipić primio odštetu od 5.000 libara i vratio im Ostrovicu.
* 30. 4. - Francuski kralj Philippe VI objavljuje *arrière-ban*, poziv na oružje, u očekivanju sukoba sa engleskim kraljem.
* 6. 5. - Koloman, dvadesetogodišnji vanbračni sin ugarskog kralja, postavljen je za biskupa Győra (do 1375, tek koncem 1338. je zaređen za svećenika, nakon čega je mogao postati biskupom). 
* 22. 5. - Papa prihvatio ponudu kneza Nelipića da se bori protiv jeretika u Bosni, poziva hrvatske velikaše da mu pomognu - Šubići se ovome protive (dogodine će sklopiti bračni savez sa Kotromanićima), protivi se i ugarski kralj.

* 24. 5. - Francuski kralj objavljuje da je njegov engleski kolega Edward III zbog neposluha izgubio Akvitaniju, tj. Gaskonju i grofoviju Ponthieu, na severu. Počinje **[[Stogodišnji rat]]** (do 1453).
* 25. 6. - Umro Frederik III, kralj Sicilije, nasleđuje ga sin Petar II (do 1342). Smatraju ga slaboumnim, dvor je u sukobu sa plemstvom.

### Jul/Srpanj &ndash; Septembar/Rujan
* jul - Car Ludwig IV je sklopio savez sa engleskim kraljem Edwardom III protiv francuskog kralja, koji sprečava sporazum cara i pape.
* 19. 8. - Ugarski kralj Robert poslao pismo albanskim poglavicama Dušanove oblasti, u kom je izražavao svoje zadovoljstvo, što oni pokazuju spremnost da se odmetnu od svog gospodara i obećavao im na proleće veću vojničku akciju.
* 11. 9. - Ugarski kralj Karlo Robert "sklopio mir s Habsburgovcima", tj. Karlo je bio u savezu sa češkim kraljem Janom, kome je poslao pomoćne čete, a kome su prijetili habsburške vojvode i njemački car.
* 29. 9. - Mlečani uzeli Mestre od veronske vlasti, kopneno mesto nasuprot Venecije, prvi deo Terraferme.
** Padova se ove godine vratila pod vlast Marsilija da Carrare, nakon devet godina veronskih Della Scala, protiv kojih je nekoliko italijanskih gradova sklopilo koaliciju.

### Oktobar/Listopad &ndash; Decembar/Prosinac
* 7. 10. - Engleski kralj Edward III proglašava svoje pravo na francuski tron, kao unuk Philippea IV - francuski kralj je o tome obavešten 1. 11..
* novembar - Drugi rat za škotsku nezavisnost: pošto su ranije tokom godine harali većim delom Škotske, Škoti opsedaju Edinburški zamak, upadaju i na sever Engleske - Edward smatra francuski problem važnijim.
* novembar - Englezi haraju na flandrijskom ostrvu Cadzand, s ciljem demonstracije sile.

* 19/20. 12. - Umro je srpski arhiepiskop Danilo II, kasniji svetac. Naslediće ga Joanikije II (1338-46, zatim prvi patrijarh 1346-54).
* 28. 12. - Narodna skupština u Gentu: ustanak u Flandriji pod vođstvom Jacoba van Arteveldea, nakon što je grof Luj I je stao na stranu Francuske, zbog čega su Englezi uveli embargo na vunu.

### Kroz godinu
* Dubrovački dinar: republika kuje srebrni novac.
* Podignuta Crkva Svetog Nikole u Ljubotenu blizu Skoplja - vlastelinka „gospođa Danica” sa sinovima.
* Albanci napadaju područje Berata, prvi put se javljaju u Epiru, zauzimaju tvrđave Skreparion, Timoron i Klisura - suzbili su ih Umurovi turski plaćenici u vizantijskoj službi.
* Bizantska aneksija Epirske despotovine
* 1337. ili '38 - Osmanlije su zauzele Nikomediju/İzmit, nakon višegodišnje blokade.
* Marokanski Marinidi su osvojili Sultanat Tlemsen u Alžiru (do 1348).
* Okončava se četvorogodišnja glad u Kini, broj mrtvih se procenjuje na šest miliona. U ovo vreme se u Kini širila i neka epidemija, možda tifus a ne kuga.
*  - Umro je vladar Malija Mansa Musa, nasleđuje ga sin Maghan (do 1341).

## Rođenja

* 1336/37 - Stefan Uroš V, poslednji srpski car († 1371)
*  Robert III od Škotske († 1406)
*  Jean Froissart, pisac, istoričar († ca. 1405)

## Smrti

* 8. 1. - Giotto, slikar (* ca. 1267)
* 25. 6. - Frederik III, kralj Sicilije (* 1272)
* 19. 12. - Danilo II (arhiepiskop srpski) (* ca. 1270)
*  Lelka Šubić, majka Mladena III 
*  Mansa Musa, vladar Malija (* ca. 1312)
* Čangši, čagatajski kan

## Reference

; Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)
* Ćorović, Historija Bosne I